**มาตรการประหยัดพลังงานของปีงบประมาณ ๒๕๖๓  
สำนักงานเขตพื้นที่การศึกษาประถมศึกษาสกลนคร เขต ๑**

**--------------------**

การดำเนินการตามมาตรการประหยัดพลังงาน เพื่อให้เป็นไปตามมติคณะรัฐมนตรี ดังกล่าว

และจัดการใช้พลังงานหน่วยงานให้มีประสิทธิภาพ คุ้มค่า เกิดผลเป็นรูปธรรม สำนักงานเขตพื้นที่การศึกษาประถมศึกษาสกลนคร เขต ๑ จึงได้กำหนดแนวทางปฏิบัติเพื่อการประหยัดค่าสาธารณูปโภค เป็นมาตรการประหยัดพลังงาน ดังนี้

๑. การใช้เครื่องปรับอากาศ

๑.๑ ตั้งอุณหภูมิเครื่องปรับอากาศไว้ที่ ๒๕ องศาเซลเซียส

๑.๒ ลดชั่วโมงการทำงานของเครื่องปรับอากาศในแต่ละวัน จาก ๘ ชั่วโมง เป็น ๕ ชั่วโมง

โดยเปิดช่วงเช้าเวลา ๐๙.๓๐–๑๑.๓๐ น. ช่วงบ่ายเวลา ๑๓.๐๐–๑๖.๐๐ น. ปิดช่วงเวลา ๑๑.๓๐ – ๑๓.๐๐ น.

๑.๓ ไม่เปิดเครื่องปรับอากาศในการปฏิบัติงานนอกเวลาราชการและวันหยุดราชการ ยกเว้นแต่การปฏิบัติงานนอกเวลาราชการนั้นมีคำสั่งให้มาปฏิบัติงานนอกเวลาราชการเท่านั้น

๑.๔ จัดให้มีการตรวจเช็คทำความสะอาดแผ่นกรองเครื่องปรับอากาศเป็นประจำอย่างน้อยเดือนละ ๑ ครั้ง

๑.๕ จัดให้มีการตรวจเช็คทำการล้างครั้งใหญ่เพื่อทำความสะอาดคอยล์เย็นและคอยล์ร้อน โดยใช้น้ำหรือน้ำยาทำความสะอาดเป็นประจำ ๖ เดือน/ครั้ง

๑.๖ ปิดหน้าต่างให้สนิท/ปิดผ้าม่าน เมื่อเปิดเครื่องปรับอากาศ เพื่อไม่ให้เกิดการสูญเสียความเย็น และการถ่ายเทความร้อนจากภายนอกเข้าสู่พื้นที่ที่มีการปรับอากาศ เป็นเหตุให้มีการสูญเสียพลังงานไฟฟ้าในการปรับอากาศเพิ่มมากขึ้น

๑.๗ ลดภาระการทำงานของเครื่องปรับอากาศ โดยขนย้ายสัมภาระที่ไม่จำเป็นออกจากห้องปฏิบัติงาน รวมถึงเอกสารเก่าที่ไม่ได้ใช้งานประจำให้ส่งเก็บตามระเบียบฯ ว่าด้วยงานสารบรรณ

๒. การใช้ไฟฟ้าและแสงสว่าง

๒.๑ ให้เปิดไฟฟ้าและแสงสว่างในห้องทำงานเฉพาะเท่าที่ปฏิบัติงานอยู่ ปิดไฟฟ้าแสงสว่าง

ที่ไม่จำเป็นในการใช้งาน

๒.๒ ปิดไฟฟ้าแสงสว่างระหว่างหยุดพักกลางวัน (เวลา ๑๒.๐๐ น. – ๑๓.๐๐ น.) ยกเว้นสำหรับผู้ปฏิบัติงานในเวลาหยุดพักกลางวัน ให้เปิดเฉพาะที่จำเป็น

๒.๓ ถอดหลอดไฟในบริเวณที่มีแสงสว่างมากเกินความจำเป็น

๓. การใช้เครื่องใช้ไฟฟ้าประจำสำนักงาน

๓.๑ เครื่องคอมพิวเตอร์

๑) ปิดหน้าจอคอมพิวเตอร์ในเวลาพักเที่ยง (เวลา 12.00 – 13.00 น.)

๒) ตั้งระบบพักหน้าจอเมื่อไม่ใช้งานเกิน 15 นาที

๓) ปิดเครื่องคอมพิวเตอร์หลังเลิกการใช้งานและถอดปลั๊กออก

๓.๒ เครื่องพิมพ์ (Printer)

๑) ปิดเครื่อง Printer เมื่อไม่ใช้งาน

๒) ตรวจทานข้อความบนจอภาพให้ถูกต้องก่อนสั่ง Print Out

๓) ใช้กระดาษที่ใช้แล้ว ๑ หน้า สำหรับพิมพ์เอกสารที่ไม่สำคัญ

๓.๓ กระติกต้มน้ำไฟฟ้า

๑) การเปิดใช้กระติกไฟฟ้า ช่วงเช้าเวลา 08.30 น. ช่วงบ่ายเวลา 13.00–15.00 น.

ใส่น้ำให้พอเหมาะกับความต้องการ

๒) ไม่ปล่อยให้น้ำแห้งหรือปล่อยให้ระดับน้ำต่ำกว่าขีดที่กำหนด

๓) เลือกใช้รุ่นที่มีฉนวนกันความร้อนที่มีประสิทธิภาพ

๔) ไม่นำน้ำเย็นไปต้มทันที

๓.๔ ตู้เย็น

๑) เลือกใช้ขนาดให้เหมาะสมกับการใช้งาน

๒) ตรวจสอบขอบยางแม่เหล็ก ทั้ง ๕ ด้าน

๓) ตั้งห่างจากผนัง ๑๕ เซนติเมตร

๔) เลือกตู้เย็นที่ได้ฉลากประหยัดไฟเบอร์ ๕

๕) ไม่นำของร้อนใส่ตู้เย็น

๖) ลดการเปิดตู้เย็นโดยไม่จำเป็น

๓.๕ เครื่องทำน้ำเย็น

ถอดปลั๊กเมื่อเลิกใช้งานทุกวัน

๓.๖ โทรทัศน์/วิทยุ

๑) คำนึงถึงความต้องการ/จำเป็นในการใช้งาน

๒) ปิดเครื่องเมื่อไม่ใช้งาน

๓) ถอดปลั๊กเมื่อเลิกใช้งาน

๔) ไม่ปรับจอภาพให้สว่างมากเกินไป

๕) ควรเลือกดูเฉพาะรายการที่เป็นประโยชน์น่าสนใจ

๔. น้ำมันเชื้อเพลิง

๔.๑ ขับขี่ใช้ความเร็วไม่เกิน 90 กิโลเมตร/ชั่วโมง

๔.๒ ลดการเดินทางที่ไม่จำเป็น โดยใช้การติดต่อผ่านทางระบบ Internet แทน

๔.๓ ปลุกจิตสำนึกให้พนักงานขับรถขับรถให้ถูกวิธี

๔.๔ ศึกษาเส้นทางก่อนออกเดินทางทุกครั้ง

๔.๕ ตรวจสอบสภาพรถยนต์ให้พร้อมก่อนออกเดินทางทุกครั้ง

๔.๖ ให้วางแผนเส้นทาง หากไปทางเดียวกันให้ใช้รถคันเดียวกัน

๔.๖ ไม่บรรทุกสิ่งของเกินพิกัด

๕. มาตรการปลูกจิตสำนึก

๕.๑ ประชาสัมพันธ์มาตรการประหยัดพลังงานผ่านเสียงตามสายของสำนักงาน

๕.๒ ขอความร่วมมือข้าราชการ ลูกจ้างทุกคน ร่วมรณรงค์ประหยัดพลังงาน

**มาตรการประหยัดพลังงานของปีงบประมาณ ๒๕๖๓  
สำนักงานเขตพื้นที่การศึกษาประถมศึกษาสกลนคร เขต ๑**

การดำเนินการตามมาตรการประหยัดพลังงาน เพื่อให้เป็นไปตามมติคณะรัฐมนตรีดังกล่าว

และจัดการใช้พลังงานหน่วยงานให้มีประสิทธิภาพ คุ้มค่า เกิดผลเป็นรูปธรรม สำนักงานเขตพื้นที่การศึกษาประถมศึกษาสกลนคร เขต ๑ จึงได้กำหนดแนวทางปฏิบัติเพื่อการประหยัดค่าสาธารณูปโภค เป็นมาตรการประหยัดพลังงาน ดังนี้

๑. ไฟฟ้า ปิดทุกครั้งเมื่อไม่มีการใช้งาน ถอดปลั๊กไฟ หรือสวิตซ์ไฟทุกชนิด เมื่อเลิกใช้งาน

ทุกครั้ง ไฟฟ้าและแสงสว่างในห้องทำงานให้เปิดเฉพาะที่จำเป็นต่อการทำงาน ใช้แสงสว่างจากธรรมชาติเข้าช่วยโดยการเปิดผ้าม่านเพื่อลดจำนวนการเปิดไฟ

๒. เครื่องปรับอากาศ ถ้าหากอากาศร้อนอบอ้าวเวลาเปิด ๑๐.๐๐ น. ในช่วงเช้า ปิดช่วง

พักกลางวัน ตั้งแต่เวลา ๑๒.๐๐ - ๑๓.๐๐ น. และในช่วงบ่ายเปิดเวลา  ๑๓.๐๐ - ๑๖.๐๐ น. ทำความสะอาดแผ่นกรองอากาศอยู่เสมอ เพื่อลดการใช้ไฟในการทำงานของเครื่องปรับอากาศ

๓. ตู้เย็น ตั้งห่างจากผนัง ๑๕ เซนติเมตร ภายในตู้เย็นไม่ควรมีปริมาณอาหารที่แซ่มากเกินไป

และทำความสะอาดสม่ำเสมอ เลือกตู้เย็นสลากประหยัดไฟ เบอร์ ๕ ไม่ควรนำของร้อนหรือยังอุ่นแซ่ในตู้เย็น   
ควรปิดให้สนิททุกครั้งหลักเปิด

๔. โทรทัศน์ ไม่ควรเปิดโทรทัศน์ทิ้งไว้เพื่อต้องการฟังแต่เสียงและควรปิดเมื่อไม่มีคนดู ไม่ควร

ปิดโทรทัศน์ด้วยตัวรีโมทคอนโทรล ควรปิดสวิตซ์ไฟที่ตัวเครื่องทุกครั้ง

๕. กาต้มน้ำ ถอดปลั๊กออกทุกครั้งที่ไม่มีการใช้งานในช่วงเวลาของวัน ใส่น้ำให้พอเหมาะกับ

ความต้องการอย่าให้น้ำแห้ง หรือปล่อยให้ระดับน้ำต่ำกว่าขีดที่กำหนด เลือกใช้รุ่นที่มีฉนวนกันความร้อนที่มีประสิทธิภาพ

๖. เครื่องคอมพิวเตอร์ ไม่เปิดเครื่องคอมพิวเตอร์ทิ้งไว้นาน หรือหากไม่ใช้งานเกิน ๑ ชั่วโมง

ควรปิดเครื่องตั้งระบบพักหน้าจอเมื่อไม่ใช้งานเกิน ๑๕ นาที ถอดปลั๊กและปิดสวิตซ์ทุกครั้งหลังจากเลิกงานใช้กระดาษแล้ว ๑ หน้า สำหรับพิมพ์เอกสารที่ไม่สำคัญ

๗. เครื่องถ่ายเอกสาร ควรตั้งอยู่นอกห้องปรับอากาศ ถอดปลั๊กเมื่อเลิกใช้งาน ถ่ายเอกสารที่

จำเป็น โดยใช้กระดาษทั้งสองหน้าเลือกใช้หรือซื้อเครื่องถ่ายเอกสารที่มีระบบประหยัดพลังงาน

**วิธีประหยัดน้ำมันเชื้อเพลิง**

๑. พยายามลดการเดินทางที่ไม่จำเป็น โดยใช้การติดต่อทางโทรศัพท์แทนให้วางแผนเส้นทาง

หากไปทางเดียวกันก็ให้ใช้รถคันเดียวกัน ศึกษาเส้นทางก่อนออกเดินทางทุกครั้ง ตรวจสอบสภาพรถยนต์ให้พร้อมก่อนออกเดินทางทุกครั้ง ขับขี่ใช้ความเร็วไม่เกิน ๙๐ กม./ชั่วโมง

๒. ดับเครื่องยนต์ทุกครั้งเมื่อจอดรถ เพราะการติดเครื่องทิ้งไว้ เปลืองน้ำมันเชื้อเพลิงและ

สร้างมลพิษอีกด้วย

**วิธีประหยัดน้ำประปา**

ใช้น้ำประปาอย่างประหยัด ไม่ควรเปิดน้ำทิ้งไว้ สำรวจ ตรวจสอบ สุขภัณฑ์ วัสดุ และ

อุปกรณ์ห้องน้ำป้องกันการรั่วไหลของน้ำอย่างสม่ำเสมอและต่อเนื่อง ซ่อมบำรุงการรั่วไหลของน้ำทันทีที่ตรวจสอบเปลี่ยนอุปกรณ์การใช้น้ำที่มีคุณภาพ



ที่ ศธ ๐๔๑๔๒/ สำนักงานเขตพื้นที่การศึกษาประถมศึกษา

สกลนคร เขต ๑ ถนนนิตโย ตำบลธาตุเชิงชุม

อำเภอเมือง จังหวัดสกลนคร ๔๗๐๐๐

มกราคม ๒๕๖๓

เรื่อง มาตรการลดพลังงานและลดกระดาษสำนักงานคณะกรรมการการศึกษาขั้นพื้นฐาน

เรียน ผู้อำนวยการโรงเรียนในสังกัดทุกแห่ง

สิ่งที่ส่งมาด้วย ประกาศสำนักงานคณะกรรมการการศึกษาขั้นพื้นฐาน จำนวน ๓ แผ่น

ด้วยสำนักงานคณะกรรมการการศึกษาขั้นพื้นฐาน ได้ประกาศมาตรการลดพลังงานและลด

กระดาษ เพื่อให้บุคลากรทุกหน่วยงานในสังกัดสำนักงานคณะกรรมการการศึกษาขั้นพื้นฐาน ยึดถือเป็นเป้าหมายสำคัญในการปฏิบัติงาน ก่อให้เกิดเป็นวัฒนธรรมการทำงานร่วมกัน และนำไปปฏิบัติให้เกิดผลสำเร็จตามเป้าหมายที่กำหนดไว้

สำนักงานเขตพื้นที่การศึกษาประถมศึกษาสกลนคร เขต ๑ จึงได้ส่งประกาศสำนักงานคณะกรรมการการศึกษาขั้นพื้นฐาน เพื่อให้โรงเรียนในสังกัดทุกแห่ง ยึดถือเป็นเป้าหมายสำคัญในการปฏิบัติงาน ก่อให้เกิดเป็นวัฒนธรรมการทำงานร่วมกัน รายละเอียดดังประกาศที่ส่งมาพร้อมนี้

จึงเรียนมาเพื่อทราบ

ขอแสดงความนับถือ

กลุ่มอำนวยการ

โทร. ๐-๔๒๙๗-๐๑๓๑ โทรสาร ๐-๔๒๙๗-๐๑๓๔

e-mail : sakonarea1@hotmail.com